
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 491 


6 Απριλίου 2000 


ΑΠΟΦΑΣΕΙ Σ 

Αριθ. 2305 

Έγκριση Ο.Ε.Υ. Δημοτικής Επιχείρησης Ύδρευσης - 
Αποχέτευσης Ταμυνέων (Δ.Ε.Υ.Α.Τ.) Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΣΤΕΡΕΑΣ ΕΛΛΑΔΑΣ 

Έχοντας υπόψη: 

Ι.Τις διατάξεις της Νομοθεσίας για τη Διοικητική Απο¬ 
κέντρωση. 

2. Τις διατάξεις του Ν. 2218/94, όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β' 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τις διατάξεις του Ν. 2503/97 (Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις). 

4. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης). 

5. Τις διατάξεις του Ν. 1069/80 (Περί κινήτρων δια την 
ίδρυση επιχειρήσεων Υδρεύσεως και Αποχετεύσεως). 

6. Το Π.Δ. 250/89 (Φ.Ε.Κ. 118/Α/10- 5- 89). 

7. Το αριθμ. 597/15- 2- 2000 έγγραφο του Δήμου Ταμι- 
ναίων, με το οποίο μας υποβάλλεται η 1/2000 Απόφαση 
Δ.Σ. Τανιμαίων, που αφορά στην έγκριση Οργανισμού 
Εσωτερικής Υπηρεσίας της Δημοτικής Επιχείρησης 
Ύδρευσης Αποχέτευσης Δήμου Ταμυνέων. 

δ.Τις αριθμ. 5921/9- 9- 97 και 5910/23- 7- 99 αποφάσεις 
του Γεν. Γραμματέα Περιφέρειας Στ. Ελάδδας, για τη με¬ 
ταβίβαση δικαιώματος υπογραφής «Με εντολή Γενικού 
Γ ραμματέα Περιφέρειας», αποφασίζουμε: 

Εγκρίνουμε την 26/2000 Απόφαση του Δ.Σ. Ταμιναίων 
του Ν. Εύβοιας, που αφορά έγκριση του Οργανισμού 
Εσωτερικής Υπηρεσίας της Δημοτικής Επιχείρησης 
Ύδρευσης Αποχέτευσης Ταμιναίων, κρίνοντας ότι νόμιμα 
έχει ληφθεί, που έχει ως εξής: 

ΚΕΦΑΛΑΙΟ Α' 

Α. ΟΡΓΑΝΟΓΡΑΜΜΑ 

Β. ΔΙΟΙΚΗΤΙΚΗ ΙΕΡΑΡΧΙΑ 

Γ. ΓΕΝΙΚΟΣ ΔΙΕΥΘΥΝΤΗΣ Δ.Ε.Υ.Α.Τ. 

Δ. ΣΥΓΚΡΟΤΗΣΗ ΕΠΙΧΕΙΡΗΣΙΑΚΩΝ ΜΟΝΑΔΩΝ 

Ε. ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 


ΣΤ. ΚΑΘΗΚΟΝΤΑ ΠΡΟΣΩΠΙΚΟΥ 
Ζ. ΠΡΟΣΟΝΤΑ ΠΡΟΣΩΠΙΚΟΥ 
Η. ΕΚΤΑΚΤΟ ΠΡΟΣΩΠΙΚΟ 

Θ.ΤΡΟΠΟΣ ΠΡΟΣΛΗΨΕΩΣ- ΑΠΟΛΥΣΕΩΣ ΠΡΟΣΩΠΙ¬ 
ΚΟΥ 

I. ΜΙΣΘΟΛΟΓΙΚΑ ΚΛΙΜΑΚΙΑ, ΑΠΟΔΟΧΕΣ & ΕΡΓΑΣΙΑ¬ 
ΚΕΣ ΣΧΕΣΕΙΣ ΠΡΟΣΩΠΙΚΟΥ 
ΙΑ. ΚΑΝΟΝΙΣΜΟΣ ΠΡΟΣΩΠΙΚΟΥ 
ΙΒ. ΠΕΙΘΑΡΧΙΚΟ ΔΙΚΑΙΟ 

ΚΕΦΑΛΑΙΟ Β' 

ΔΙΟΙΚΗΤΙΚΗ ΙΕΡΑΡΧΙΑ 
Άρθρο 1 

Η διοικητική ιεραρχία της Δ.Ε.Υ.Α.Τ. διαιρείται στις ακό¬ 
λουθες βαθμίδες: 

1η βαθμίδα ιεραρχίας: Γ ενικός Διευθυντής 
2η βαθμίδα ιεραρχίας: Προϊστάμενοι Τμημάτων 
3η βαθμίδα ιεραρχίας: Επικεφαλείς Γ ραφείων 

Οι βαθμίδες ιεραρχίας καλύπτονται ως εξής: 
α. Γ ενικός Διευθυντής 

Σύμφωνα με τις διατάξεις της εκάστοτε ισχύουσας νο¬ 
μοθεσίας περί Δημοτικών Επιχειρήσεων Ύδρευσης - Απο¬ 
χέτευσης και τα προβλεπόμενα από τον Οργανισμό Εσω¬ 
τερικής υπηρεσίας της Δ.Ε.Υ.Α.Τ. 

β. Προϊστάμενοι Τμημάτων: 

Σύμφωνα με τις αποφάσεις του Διοικητικού Συμβουλίου 
και μετά από πρόταση του Γενικού Διευθυντή της 
Δ.Ε.Υ.Α.Τ. 

γ. Επικεφαλείς Γ ραφείων: 

Σύμφωνα με τις αποφάσεις του Διοικητικού Συμβουλίου 
και μετά από πρόταση του Γενικού Διευθυντή της 
Δ.Ε.Υ.Α.Τ. 

ΚΕΦΑΛΑΙΟ Γ 

ΓΕΝΙΚΟΣ ΔΙΕΥΘΥΝΤΗΣ Δ.Ε.Υ.Α.Τ. 

Άρθρο 2 

Ειδικότητα: 

Πολιτικός Μηχανικός ή Ηλεκτρολόγος- Μηχ/γος ή Χημι¬ 
κός Ανωτ.Σχολής του εσωτερικού ή εξωτερικού Κλάδου 

ΠΕ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Ηλικία Πρόσληψης: 
από 22 έως 50 ετών. 

Άρθρο 3 

Αρμοδιότητες και καθήκοντα: 

1. Ο Γενικός Διευθυντής της επιχείρησης είναι υπεύθυ¬ 
νος για τη διεύθυνση και το συντονισμό της λειτουργίας 
της επιχείρησης σύμφωνα με τις διατάξεις τις εκάστοτε 
ισχύουσας νομοθεσίας και μεριμνά για: 

α) Την εκπλήρωση του σκοπού για τον οποίο συνεστήθη 
η επιχείρηση 

β) την κατάρτιση του ετήσιου προγράμματος κατα¬ 
σκευής, επεκτάσεως και συντηρήσεως των δικτύων 
υδρεύσεως και αποχετεύσεως. 

γ) την κατάρτιση, καθ’ έκαστο έτος, προγράμματος 
επενδύσεων για το επόμενο οικονομικό έτος, καθώς και 
για τα επόμενα τέσσερα οικονομικά έτη, υποδεικνύοντας, 
τις εγκεκριμένες ή προτεινόμενες πηγές χρηματοδοτή- 
σεως τούτου 

δ) τη σύνταξη, δύο τουλάχιστον μήνες προ τη ενάρξεως 
εκάστου οικονομικού έτους, του προϋπολογισμού εσό¬ 
δων και εξόδων της επιχειρήσεως. 

ε) την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων και τον ετήσιο προϋπολογισμό εσόδων και εξόδων. 

στ) τη σύνταξη του ετήσιου απολογισμού της επιχειρή- 
σεως εντός τριών μηνών από της λήξεως εκάστου οικο¬ 
νομικού έτους. 

2. Ο Γενικός Διευθυντής ελέγχει την καθημερινή εργα¬ 
σία της επιχειρήσεως, ασκεί εποπτεία επί της διεξαγωγής 
των εργασιών εκάστης υπηρεσίας, έχοντας τη διοίκηση 
του προσωπικού αυτής, και εισηγείται προς το Διοικητικό 
συμβούλιο: 

α) Την ανάθεση μελετών εκτελέσεως έργων και προμη¬ 
θειών κατά τις εκάστοτε ισχύουσες διατάξεις 
β) οιαδήποτε εκποίηση ή εκμίσθωση ακινήτων ή κινητών 
πραγμάτων που ανήκουν στην επιχείρηση 
γ) την έγερση αγωγών και άσκηση ενδίκων μέσων, πα¬ 
ραίτηση από τούτα και συμβιβασμό 
δ) τη σύναψη δανείων 

ε) τη συμμετοχή φυσικών ή νομικών προσώπων ή Ορ¬ 
γανισμών Τοπικής αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση κατά προτεραιότη¬ 
τα, καθώς και τους όρους αυτής της συμμετοχής. 

στ) την πρόσληψη εκτάκτου προσωπικού για προσωρι¬ 
νή απασχόληση ορισμένου χρόνου, για την κάλυψη εκτά¬ 
κτων αναγκών 

ζ) την συνεργασία με εξωτερικούς συμβούλους για την 
κάλυψη αναγκών σχεδιασμού, προγραμματισμού, προ¬ 
διαγραφών κλπ. 

η) την εσωτερική μετακίνηση του προσωπικού μεταξύ 
των διαφόρων θέσεων της Δ. Ε.Υ.Α.Τ. ανάλογα με τις ανά¬ 
γκες της επιχείρησης 

θ) τα βραχυπρόθεσμα, μεσοπρόθεσμα και μακροπρό¬ 
θεσμα προγράμματα επενδύσεωντης Δ.Ε.Υ.Α.Τ. 

ι) την πρόταση για έγκριση στο Δ.Σ. της Δ.Ε.Υ.Α.Τ. των 
προϊσταμένων των τμημάτων και των επικεφαλών των 
γραφείων 

ια) τον προσδιορισμό των μελετών και των έργων, που 
θα γίνουν με αυτεπιστασία ή με ανάθεση σε μελετητικά 
γραφεία εργολάβων 


ιβ) τους κανονισμούς λειτουργίας των δικτύων και τον 
κανονισμό λειτουργίας βυτιοφόρου. 

3. Ο Γενικός Διευθυντής έχει τη μέριμνα και την ευθύνη 
της εκτελέσεως των αποφάσεων του Δ.Σ. και των επιτρο¬ 
πών, που τυχόν συνιστώνται με απόφαση του Δ.Σ., μετέ¬ 
χει στις συνεδριάσεις του Δ.Σ. εισηγούμενος τα προς συ¬ 
ζήτηση θέματα, άνευ ψήφου. 

4. Ο Γ ενικός Διευθυντής αποφασίζει περί: 

α) εκτελέσεως προμηθειών και αναλήψεως υποχρεώ¬ 
σεων, εφόσον η ολική δαπάνη δεν υπερβαίνει τα 
2.000.000 δρχ., επιτρεπόμενης της αυξομειώσεως του 
χρηματικού αυτού ορίου με απόφαση του Δ.Σ. της επιχεί- 
ρησης. 

β) τοποθετήσεως του προσωπικού στις προβλεπόμενες 
υπό της επιχειρήσεως θέσεις, καθώς και χορηγήσεως 
αδειών εις αυτό 

5. Ο Γ ενικός Διευθυντής είναι υπεύθυνος για την παρα¬ 
κολούθηση της προόδου του συνόλου των ενεργειώντων 
τομέων, με τη βοήθεια ενημερωτικών σημειωμάτων, που 
σε τακτά διαστήματα θα υποβάλλουν οιπροϊστάμενοιτων 
τμημάτων. 

ΚΕΦΑΛΑΙΟ Δ' 

ΣΥΓΚΡΟΤΗΣΗ ΕΠΙΧΕΙΡΗΣΙΑΚΩΝ ΜΟΝΑΔΩΝ 
Άρθρο 4 

ΤΟΜΕΑΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 

α. Γ ραφείο Εξυπηρέτησης Πελατών: μία (1) θέση υπευ¬ 
θύνου εξυπηρέτησης πελατών - κλητήρας,. 

β. Λογιστήριο: μία (1) θέση προϊσταμένου λογιστηρίου - 
λογιστή, κλάδου ΠΕ. Δύο (2) θέσεις βοηθών λογιστών 
γ. Ταμείο: μία (1) θέση ταμία - μία(1) εισπράκτορα . 
δ. Γραφείο Καταμέτρησης και Ελέγχου: δύο (2) θέσεις 
Υδραυλικών- ελεγκτών- καταμετρητών. 

Σύνολο προσωπικού τομέα Οικονομικής Διαχείρισης: 
Θέσεις οκτώ (8). 

ΤΟΜΕΑΣ ΔΙΟΙΚΗΣΗΣ 

α.Γραφείο γραμματείας οργάνων διοίκησης & πρωτο¬ 
κόλου. 

Μία(1) θέση πτυχιούχου σχολής πολιτικών επιστημών 

Μία (1) θέση γραμματέως , μια (1) θέση καθαρίστριας 

β.Γραφείο προσωπικού 

δύο (2) θέσεις διοικητικών υπαλλήλων 

Σύνολο προσωπικού τομέα διοίκησης πέντε(5) 

ΤΟΜΕΑΣ ΤΕΧΝΙΚΗΣ ΔΙΑΧΕΙΡΙΣΗΣ 
Τμήμα Έργων 

α. Γ ραφείο Προγραμματισμού και Υποστήριξης Έργων: 
μία (1) θέση μηχανικού, κλάδου ΠΕ μία θέση (1) ειδικού 
μηχανογράφησης κλάδου ΠΕ, μία (1) θέση εργοδηγού. 

β. Γ ραφείο Μελετών και Κατασκευών: δύο (2) θέσεις μη¬ 
χανικών κλάδου ΤΕ - δύο (2) θέσεις χειριστών μηχανημά¬ 
των, - μία (1) θέση τεχνίτη, - δύο (2) θέσεις εργατών. 
Σύνολο προσωπικού τμήματος έργων: θέσεις δέκα (10) 

Τμήμα Λειτουργίας και συντήρησης 
α.Γραφείο λειτουργίας,σηντήρησης δικτύων και επι¬ 
σκευών Η/Μ εξοπλισμού: 

Μία (1) θέση τεχνίτη σηντηρητή μηχαν/κών εγκατ/σεων 
μία (1)θέση χειριστή μηχανημάτων ,τρεις (3)θέσεις τε¬ 
χνιτών υδραυλικών ,δύο (2) θέσεις οδηγών, τρεις(3) θέ¬ 
σεις εργατών, τρεις (3) θέσεις τεχνιτών ηλεκτρολόγων. 

β. Γραφείο Προμηθειών και Αποθήκης 

Μια (1) θέση Αποθηκάριου- υπεύθυνου παραλαβής 

προμηθειών. 

Σύνολο προσωπικού τμήματος λειτουργίας- 
Συντήρησης θέσεις 14. 

ΤΟΜΕΑΣ ΒΙΟΛΟΓΙΚΟΥ ΚΑΘΑΡΙΣΜΟΥ 
α. Τμήμα υποστήριξης βιολογικού καθαρισμού 
Μια (1) θέση Χημικού κλάδου ΠΕ ,τρεις (3)θέσεις τεχνι¬ 
τών υδραυλικών, τρείς(3) θέσεις εργατών, μια(1) θέση 
οδηγού,δύο (2) θέσεις ΒΙΟΚΑ. 

β.τμήμα προστασίας υδάτινων πόρων 

μια (1)θέση βοηθού χημικού μια (1)θέση τεχνίτη. 

Μια (1)θέση περιβαντολόγου 
Σύνολο θέσεων τομέα ΒΙΟ.ΚΑ (13) 

ΣΥΝΟΛΟ ΘΕΣΕΩΝ Δ.Ε.Υ.Α.Τ. 50 

ΚΕΦΑΛΑΙΟ Ε' 

ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 
Άρθρο 5 

ΤΟΜΕΑΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 

α. Γραφείο Εξυπηρέτησης πελατών (Προϊστάμενη Μο¬ 
νάδα: Προϊστάμενος τομέα οικονομικής διαχείρισης): 

- Αποστολή των κάθε είδους λογαριασμών προς τους 
καταναλωτές της Δ.Ε.Υ.Α.Τ. 

- Ενημέρωση του Ταμείου σχετικά με την αποστολή των 
λογαριασμών. 

- Αποδοχή ειδοποιήσεων σχετικών με βλάβες στα συ¬ 
στήματα ύδρευσης και προώθησή τους προς το Τμήμα 
Λειτουργίας και Συντήρησης 

- Παραλαβή αιτήσεων για νέες συνδέσεις ή επεκτάσεις 
των συστημάτων ύδρευσης και προώθησή του προς τα 
αρμόδια Γραφεία του Τομέα Τεχνικής Διαχείρισης 

- Αποστόλη απαντήσεων στις κάθε είδους αιτήσεις των 
καταναλωτών της Δ.Ε.Υ.Α.Τ. 

- Γ ενική αρμοδιότητα για τη διευθέτηση των καταναλω¬ 
τών στις συναλλαγές τους με τη Δ.Ε.Υ.Α.Τ. 

- Αποστολή ενημερωτικών εντύπων προς τους κατανα¬ 
λωτές της Δ.Ε.Υ.Α.Τ. 

Λογιστήριο (Προϊστάμενη Μονάδα: Προϊστάμενος το¬ 
μέα οικονομικής διαχείρισης) 

- Τήρηση όλων των απαιτούμενων, από το εφαρμοζόμε¬ 
νο λογιστικό σύστημα, λογιστικών βιβλίων και λογαρια¬ 
σμών για την παρακολούθηση της οικονομικής διαχείρι¬ 
σης και του παγίου κεφαλαίου της Δ.Ε.Υ.Α.Τ. 

- Σύνταξη των περιοδικά απαιτούμενων λογιστικών κα¬ 
ταστάσεων (πχ. Ισοζύγιο, Ισολογισμός κλπ.) και αναφο¬ 
ρών για την πληροφόρηση της Δ.Ε.Υ.Α.Τ. σχετικά με την 
διαχείριση και την οικονομική θέση της επιχείρησης. 

- Τήρηση του συστήματος οικονομικής κοστολόγησης 
και τιμολόγησης των παρεχομένων υπηρεσιών 

- Έκδοση των κάθε ειδικών λογαριασμών των κατανα¬ 
λωτών της Δ.Ε.Υ.Α.Τ. 

- Εκκαθάριση, έλεγχος και έκδοση των σχετικών ενταλ¬ 
μάτων πληρωμής για τις κάθε είδους δαπάνες της 
Δ.Ε.Υ.Α.Τ. 

- Παρακολούθηση της εξέλιξης του οικονομικού προ¬ 
γράμματος κει ενημέρωση του Γενικού Διευθυντή. 

Ταμείο (Προϊσταμένη Αρχή: Προϊστάμενος τομέα οικο¬ 
νομικής διαχείρισης) 

- Εισπράξεις λογαριασμών Δ.Ε.Υ.Α.Τ. 


- Πληρωμές δαπανών 

- Τήρηση Βιβλίου Ταμείου 

- Παρακολούθηση τραπεζικών λογαριασμών 

Γ ραφείο Καταμέτρησης και Ελέγχου (Προϊσταμένη Μο¬ 
νάδα: Προϊστάμενος τομέα οικονομικής διαχείρισης. 

- Καταμέτρηση της καταναλισκόμενης ποσότητας νε¬ 
ρού, σε χρονικά διαστήματα που καθορίζονται από το Γ ε¬ 
νικό Διευθυντή και ο προσδιορισμός της κατανάλωσης 
κατ'ομάδα καταναλωτών. 

- Ο έλεγχοςτου τρόπου ύδρευσης και αποχέτευσηςτου 
κάθε πελάτη της Δ.Ε.Υ.Α.Τ. και ειδικότερα, ο έλεγχος λει¬ 
τουργίας των υδρομέτρων και ο εντοπισμός παρανόμων 
συνδέσεων ύδρευσης και αποχέτευσης. 

ΤΟΜΕΑΣ ΔΙΟΙΚΗΣΗΣ 

α. Γραφείο γραμματείας οργάνων διοίκησης & πρωτο¬ 
κόλλου. 

(Προϊσταμένη αρχή: προϊστάμενος τομέα διοίκησης) 

- Διεκπαιραίωση της αλληλογραφίας του Διοικητικού 
Συμβουλίου και της Διεύθυνσης. 

- διακανονισμός των συσκέψεων,ακροάσεων και επικοι¬ 
νωνιών του προέδρου του Δ.Σ. και του Διευθυντή. 

- Τήρηση αρχείου προέδρου και Διεύθυνσης. 

- Υποβοήθηση του Διευθυντή στη σύνταξη της ημερή¬ 
σιας διάταξης κάθε συνεδρίασης Δ.Σ. και ενημέρωση των 
μελώντου. 

-Τήρηση πρακτικών αποφάσεωντου Δ.Σ. καθώς και του 
αντιστοίχου αρχείου. 

- πρωτοκόλληση όλων των εισερχομένων & εξερχόμε- 
νων εγγράφων και διεκπεραίωση της λοιπής αλληλογρα¬ 
φίας. 

β. Γραφείο προσωπικού:(προϊστάμενη αρχή προϊστά¬ 
μενος τομέα διοίκησης) 

- Η εν γένει υπηρεσιακή κατάσταση και απόλυση προ¬ 
σωπικού. 

- Οι αποδοχές χορήγηση επιδομάτων, οδοιπορικά έξο¬ 
δα κλπ. του προσωπικού 

- Η υπηρεσιακή απασχόληση και αμοιβή, η υγειονομική 
περίθαλψη και νοσηλεία του προσωπικού 

- Τήρηση αρχείου και μητρώου προσωπικού 

- Τήρηση διαδικασιών που σχετίζονται με τις κάθε φύ- 
σεως διοικητικές υποθέσεις του προσωπικού (προσλή¬ 
ψεις,διακοπές συμβάσεων,βεβαιώσεις, πειθαρχικά,άδει¬ 
ες κ.λ.π.) 

- Τήρηση αρχείου συλλογικών συμβάσεων και αποφά¬ 
σεων που αφορούν το προσωπικό καθώς και αρχείο ερ¬ 
γατικής νομοθεσίας. 

ΤΟΜΕΑΣ ΤΕΧΝΙΚΗΣ ΔΙΑΧΕΙΡΙΣΗΣ 

Τμήμα Έργων(Προϊσταμένη αρχή: Μηχανικός προϊστά¬ 
μενος τομέα τεχν.διαχείρισης.) 

α. Γ ραφείο Προγραμματισμού και Υποστήριξης Έργων: 

- Προετοιμασία των βραχυπρόθεσμων, μεσοπρόθε¬ 
σμων και μακροπρόθεσμων κατασκευαστικών προγραμ¬ 
μάτων της Δ.Ε.Υ.Α.Τ. και σύνταξη τεχνικοοικονομικών με¬ 
λετών. 

- Παρακολούθηση της υλοποίησης των διαφόρων επεν¬ 
δυτικών προγραμμάτων 

- Καθορισμός των τεχνικών προδιαγραφών που θα χρη¬ 
σιμοποιηθούν στη μελέτη, στην κατασκευή και στη λει¬ 
τουργία των έργων. Συνεχής ενημέρωση και βελτίωσή 
τους. 

- Ετοιμασία οικονομικών εκτιμήσεων κοστολογήσεων 

και επικαιροποίηση προϋπολογισμών για τα διάφορα 
επενδυτικά προγράμματα της Δ.Ε.Υ.Α.Τ. τη λειτουργία 
των δικτύων και την κατασκευή έργων. 

- Παρακολούθηση της εφαρμογής των παραπάνω εκτι¬ 
μήσεων και συνεχής βελτίωσή τους. 

- Εισήγηση στο Γενικό Διευθυντή περί του τρόπου δη- 
μοπράτησης, σύνταξης των μελετητικών τευχών για τις 
διάφορες μελέτες και έργα. 

- Διενέργεια διαγωνισμών για μελέτες και κατασκευές. 

- Προετοιμασία και παρακολούθηση των χρονοδια¬ 
γραμμάτων των έργων. 

β. Γραφείο Μελετών και κατασκευών: 

- Σύνταξη μελετών με το προσωπικό του Γ ραφείου 

- Επίβλεψη των εκτελουμένων μελετών και έλεγχος της 
εφαρμογής των σχετικών προδιαγραφών και χρονοδια¬ 
γραμμάτων, όπως αυτά προτάθηκαν από το Γ ραφείο 
Προγραμματισμού και Υποστήριξης έργων. 

- Εισήγηση στο Διευθυντή του Τομέα Τεχνικής Διαχείρι¬ 
σης σχετικά με την έγκριση μελετών. 

- Επίβλεψη των εργασιών που εκτελούνται από τη 
Δ.Ε.Υ.Α.Τ. ή από εργολάβους, προδιαγραφών και χρονο¬ 
διαγραμμάτων, όπως προτάθηκαν από τις σχετικές μελέ¬ 
τες και το Γ ραφείο Προγραμματισμού και Υποστήριξης 
Έργων. 

- Συντονισμός με έργα που εκτελούνται από άλλους φο¬ 
ρείς (ΟΤΑ, Δημόσιο, επιχειρήσεις Κοινής Ωφέλειας). 

- Ενημέρωση του Γ ραφείου Προγραμματισμού και Υπο¬ 
στήριξης Έργων για αναθεώρηση προδιαγραφών και 
εκτιμήσεων κόστους, όπως επίσης και σχετικά με την 
πρόοδο υλοποίησης των διαφόρων επενδυτικών προ¬ 
γραμμάτων. 

- Εντολές πληρωμών των μελετητών και των εργολάβων 
προς το Λογιστήριο. 

- Εντολές αγοράς υλικών προς το Γ ραφείο Προμηθειών 
και Αποθήκης. 

Τμήμα Λειτουργίας και Συντήρησης (Προϊσταμένη αρ¬ 
χή : προϊστάμενος τομέα τεχν.διαχείρισης) 

α. Γ ραφείο Λειτουργίας, συντήρησης δικτύων και Επι¬ 
σκευών Η/Μ εξοπλισμού: 

- Προγραμματισμός λειτουργίας και συντήρησης των 
δικτύων ύδρευσης, ανάλογα με τις τοπικές και χρονικές 
συνθήκες (εγκρίνεται από τον προϋπολογισμό του Τομέα 

Τ.Δ.) 

- Εκτέλεση εργασιών συντήρησης και η λειτουργία των 
δικτύων ύδρευσης σύμφωνα με το πρόγραμμα. 

- Επίλυση προβλημάτων και επισκευή βλαβών που εμ¬ 
φανίζονται κατά τη λειτουργία των δικτύων. 

- Η κατασκευή μικρών έργων απαραίτητων για την κα¬ 
λύτερη λειτουργία των δικτύων και την καλύτερη εξυπη¬ 
ρέτηση των δημοτών. 

- Η κατασκευή συνδέσεων. 

- Η εισήγηση για αγορά νέων υλικών στο Διευθυντή του 
Τομέα. 

- Η τήρηση λεπτομερούς αρχείου εργασιών συντήρη¬ 
σης, επισκευών, κατασκευών. 

- Η τήρηση αρχείου λειτουργικών και οικονομικών στοι¬ 
χείων από τις εργασίες λειτουργίας, συντήρησης και κα¬ 
τασκευής δικτύου (στοιχεία κοστολόγησης). 

- Εκπόνηση προγράμματος ποσοτήτων των διαφόρων 
υλικών αποθήκης. 


- συνεργασία και πληροφόρηση των υπολοίπων υπηρε¬ 
σιών της επιχείρησης, όπου απαιτείται. 

- Προγραμματισμός και εκτέλεση εργασιών συντήρησης 
Η/Μ εξοπλισμού, εγκαταστάσεων, οχημάτων και μηχανημά¬ 
των της επιχείρησης (εγκρίνεται από το Δ/ντή Τομέα Τ.Δ). 

- Εκτέλεση εργασιών επισκευής Η/Μ εξοπλισμού, είτε 
στα κεντρικά συνεργεία τα επιχείρησης, είτε επίτόπου με 
εξωτερικό συνεργείο. 

- Έλεγχος και τυχόν επισκευή μετρητών. 

- Προγραμματισμός και συντονισμός της κίνησης των 
οχημάτων και μηχανημάτων. 

- Τρόπος και διαδικασία διάθεσης καυσίμων και λιπαντι- 
κών. 

- Εισήγηση για αγορά ανταλλακτικών και υλικών, 
β. Γ ραφείο Προμηθειών και Αποθήκης: 

- Συγκέντρωση παραγγελιών για αγορές εξοπλισμού 
και υλικών όλων των τμημάτων. 

- Συνεννοήσεις με τους προμηθευτές για την εκτέλεση 
των παραγγελιών 

- Παραλαβή παραγγελθέντων υλικών και μηχανημάτων. 

- Αποθήκευση παραληφθέντων. 

-Έλεγχος αποθηκευμένωνποσοτήτων, σύμφωνα μετά 
προγράμματα αποθήκης. 

- Τήρηση αρχείου αγορών, προμηθευτών. 

- Τήρηση βιβλίων αποθήκης 

- Πληροφόρηση των τμημάτων της επιχείρησης για τυ¬ 
χόν αποκτούμενες νέες αγορές. 

ΤΟΜΕΑΣ ΒΙΟΛΟΓΙΚΟΥ ΚΑΘΑΡΙΣΜΟΥ 

α.Τμήμα υποστήριξης βιολογικού καθαρισμού (Προϊ- 
σταμένη αρχή: προϊστάμενος ΒΙΟ.ΚΑ) 

- Παρακολούθηση και έλεγχος της λειτουργίας του 
ΒΙΟ.ΚΑ. 

- Παρακολούθηση της ποιότητας και ποσότητας των λυ¬ 
μάτων που καταλήγουν στο ΒΙΟ.ΚΑ. 

- Ενημέρωση του Γενικού Διευθυντή για τα αποτελέ¬ 
σματα των ελέγχων και προτάσεις για βελτίωση της λει- 
τουργίαςτου ΒΙΟ.ΚΑ. 

- Καθορισμός των τεχνικών προδιαγραφών των μελε- 
τώνγιατη βελτίωση του ΒΙΟ.ΚΑ. 

- Παρακολούθηση της εφαρμογής των παραπάνω 

- Μελετών και συνεχής βελτίωσή τους. 

- Παρακολούθηση της υλοποίησης των διαφόρων 
επενδυτικών προγραμμάτων που αφορούν τον ΒΙΟ.ΚΑ 

β.Τμήμα προστασίας υδάτινων πόρων 
(Προϊσταμένη αρχή: προϊστάμενος ΒΙΟ.ΚΑ) 

- Η συνεχής παρακολούθηση των χαρακτηριστικών των 
λυμάτων, τόσο στην είσοδο όσο και την έξοδο των 
εγκαταστάσεων επεξεργασίας. 

- Χημική, φυσική και μικροβιολογική ανάλυση των δειγ¬ 
μάτων του πόσιμου νερού, των επιφανειακών υδάτων, 
των βιομηχανικών αποβλήτων, κλπ. 

ΚΕΦΑΛΑΙΟ ΣΤ 
ΚΑΘΗΚΟΝΤΑ ΠΡΟΣΩΠΙΚΟΥ 
Άρθρο 6 

α. Υπεύθυνος Γ ραφείου εξυπηρέτησης Πελατών: 

- Εκτελεί όλες τις απαραίτητες εργασίες που απορρέ¬ 
ουν από τις αρμοδιότητες του Γ ραφείου Εξυπηρέτησης 
Πελατών και εκτελεί επίσης χρέη Προϊσταμένου του Γ ρα¬ 
φείου. 

- Γραφική εργασία και δακτυλογράφηση κειμένων, σύμ¬ 
φωνα με τις εντολές του επικεφαλής του Γ ραφείου. 

β. Προϊστάμενος Λογιστηρίου: 

- Διευθυντής του Τομέα Οικονομικής Διαχείρισης 

- Υπεύθυνος για την πληροφόρηση του Γενικού Διευθυ¬ 
ντή και του Διοικητικού συμβουλίου, σχετικά με την οικο¬ 
νομική διαχείριση και την εφαρμογή των προγραμμάτων 
της επιχείρησης. 

- Υπεύθυνος για την κανονική εκτέλεση όλων των απα¬ 
ραίτητων εργασιών, που απορρέουν από τις αρμοδιότη¬ 
τες του Λογιστηρίου. 

- Υπεύθυνος για την εισήγηση της οικονομικής πολιτι¬ 
κής της επιχείρησης προς το διοικητικό συμβούλιο. 

γ. βοηθός Λογιστής: 

- Εκτελεί εργασίες Λογιστηρίου, σύμφωνα με τις εντο¬ 
λές και τις οδηγίες του Διευθυντού Τομέα Οικονομικής 
Διαχείρισης. 

δ. Ταμίας: 

- Υπεύθυνος για την εκτέλεση όλων των εργασιών που 
απορρέουν από τις αρμοδιότητες του Ταμείου. 

ε .προϊστάμενος Διοικητικών Υπηρεσιών. 

Διευθυντής του τομέα Διοίκησης,υπεύθυνος για όλες 
τις εργασίες που προβλέπονται σχετικά με τον τομέα του. 

στ. Υπάλληλος γραφείου 

Εκτελεί κάθε σχετική εργασία που του ορίζει ο προϊ¬ 
στάμενός του. 

ζ. Γραμματέας - Δακτυλογράφος 

Εκτελεί χρέη γραμματέα Δ.Σ.,Προέδρου Δ.Σ.,Γεν.Διευ- 
θυντή Δ.Ε.Υ.Α.Τ.,τηρείτο αρχείο του Γεν. Διευθυντή. 

η.Κλητήρας 

- Διάφορες εξωτερικές εργασίες, σύμφωνα με τις εντο¬ 
λές του επικεφαλούς του Γ ραφείου. 

θ.Καθαρίστρια 

- καθαρισμός του χώρου των γραφείων 

ι. Ελεγκτής- Καταμετρητής: 

- Έλεγχος της λειτουργίας υδρομέτρων, έλεγχος του 
τρόπου ύδρευσης των πελατών και εντοπισμός παρανό¬ 
μων συνδέσεων. 

- Καταμέτρηση της καταναλισκόμενης ποσότητας ύδα- 
τος και ο προσδιορισμός της κατανάλωσης κατά ομάδα 
καταναλωτών. 

ια. Τεχνίτης υδραυλικός - Εγκαταστάτης υπεύθυνος δι¬ 
κτύων ύδρευσης (Υδρονομέας): 

- Παρακολουθεί την εφαρμογή των διατάξεων του κα¬ 
νονισμού ύδρευσης και έχει την ευθύνη της καλής λει¬ 
τουργίας όλου του υδραυλικού συστήματος. 

- Επιθεωρείτο δίκτυο ύδρευσης, εσωτερικό και εξωτε¬ 
ρικό, για την εξακρίβωση και την επιδιόρθωση κάθε βλά¬ 
βης και φροντίζει κάθε μέρα για την καλή και υγιεινή λει¬ 
τουργία του. 

- Επιβλέπει την κανονική παροχή νερού σε όλα τα ση¬ 
μεία του δικτύου. 

- Ελέγχει την καλή λειτουργία των υδρομέτρων, αντικα¬ 
θιστά αμέσως αυτά που δεν λειτουργούν κανονικά και 
φροντίζει για την επιδιόρθωση αυτών που παρουσιάζουν 
βλάβη. 


- Διατηρεί αποθήκη με υδρόμετρα που λειτουργούν κα¬ 
νονικά για την έγκαιρη αλλαγή. Επίσης διατηρεί και υλικά 
που είναι αναγκαία για την αποκατάσταση κάθε βλάβης 
και για τη σύνδεση κάθε νέας παροχής και είναι υπεύθυ¬ 
νος για τη φύλαξή τους. 

- Ενημερώνει το Γενικό Διευθυντή, πάντοτε, σε οτιδή¬ 
ποτε αφορά το δίκτυο ύδρευσης, εσωτερικό και εξωτερι¬ 
κό, και ειδικότερα αν παρουσιάζει κάποια βλάβη, την 
οποία είναι υποχρεωμένος να επισκευάσει οποιαδήποτε 
ώρα της ημέρας και αν παρουσιαστεί, στην περίπτωση 
που δημιουργεί πρόβλημα στους δημότες. 

- Τοποθετεί και αυτός τις νέες παροχές και φέρει απο¬ 
κλειστικά την ευθύνη της καλής κατασκευής του έργου. 

- Συντονίζει το συνεργείο επί τόπου του έργου. 

ιβ. Εργάτης- Βοηθός υδραυλικού: 

- Γενικές εργασίες συντήρησης και επισκευών του δι¬ 
κτύου ύδρευσης. 

- Κατασκευές νέων συνδέσεων και μικρών υδραυλικών 
έργων. 

ιγ. Μηχανικός Π.Ε: 

- Η υλοποίηση του συνόλου των αρμοδιοτήτων του Το¬ 
μέα 

Τεχνικής Διαχείρισης, όπως αυτές παρουσιάστηκαν 
στο Κεφ. Ε'. 

ιδ. Μηχανικός Τ.Ε.: 

- Η υλοποίηση του συνόλου των αρμοδιοτήτων του Τμή- 
ματος Έργων, σύμφωνα και με τις οδηγίες του Διευθυντή 
του Τομέα Τεχνικής Διαχείρισης. 

ιε.Υπεύθυνος μηχανογράφησης 

Υποστήριξη με τις οδηγίες του συμβούλου μηχανογρά¬ 
φησης των μηχαν/κων συστημάτων της Δ. Ε.Υ.Α.Τ. 

ιστ. Χειριστής Μηχανημάτων: 

- Χειρισμός εκσκαπτικών μηχανημάτων 

- Καταγραφή ωρών λειτουργίας. 

ιζ. Τεχνίτης:υπεύθυνος γραφείου λειτουργίας και συ¬ 
ντήρησης δικτύων. 

- Ειδικευμένη εργασίας συντήρησης και επισκευής έρ¬ 
γων. 

- Κατασκευή μικρών έργων. 

- συντονισμός συνεργείου. 

ιη. Εργάτης: 

- Γ ενικές εργασίες κατασκευών. 

ιθ. Εργοδηγός μηχανολόγος: υπεύθυνος γρ.προμηθει- 
ών και αποθήκης. 

- Παραλαβή των αιτημάτων από το Γ ραφείο Εξυπηρέ¬ 
τησης Πελατών. 

- Παρουσίαση των αιτημάτων και προβλημάτων λει¬ 
τουργίας στον Προϊστάμενο του γραφείου και λήψη εντο¬ 
λών για την άρση των προβλημάτων. 

- Καθημερινός προγραμματισμός των υλικών που απαι¬ 
τούνται από την αποθήκη. 

- Συνεργασία με το Γ ραφείο Συντήρησης και Επισκευών 
Η/Μ εξοπλισμού, για το συντονισμό της κίνησης των οχη¬ 
μάτων και μηχανημάτων. 

- Τήρηση αρχείου σχεδίων για τις εργασίες συντήρη¬ 
σης, επισκευών και μικροκατασκευών. 

- Εντολές κίνησης των συνεργείων, βάσει του προγράμ¬ 
ματος συντήρησης. 

- Εισήγηση στον Προϊστάμενο Γραφείου για αγορά νέ¬ 
ων υλικών. 

- Επίβλεψη των συνεργείων για τη συντήρηση και επι¬ 
σκευή. 

κ. Τεχνίτης Ηλεκτρολόγος: 

- Εργασίες συντήρησης και επισκευής ηλεκτρικών συ¬ 
στημάτων. 

- Καταγραφή ωρών λειτουργίας καιχρησιμοποιηθέντων 
υλικών. 

κα. Χειριστής Μηχανημάτων: 

- Χειρισμός μηχανημάτων της Δ.Ε.Υ.Α.Τ. 

- Καταγραφή ωρών λειτουργίας. 

κβ. Οδηγός Βυτιοφόρου αυτ/του & Εργάτης Βοηθός 
βυτιοφόρου: 

- Χειρισμός βυτιοφόρου φορτηγού αυτοκινήτου. 

- Καταγραφή χιλιομέτρων. 

- Επιμέλεια και φροντίδα για την καλή λειτουργία του 
βυτιοφόρου. 

- Κίνηση του βυτιοφόρου, σύμφωνα με τις εντολές του 
Γ ενικού Διευθυντή, την κατάσταση των παραγγελιών των 
πελατών και μετά από έκδοση του καθορισθέντος τιμολο- 
γίου/απόδειξης παροχής υπηρεσιών. 

- Πιστή εφαρμογή του εγκριθέντος από το Δ.Σ. Κανονι¬ 
σμού Λειτουργίας Βυτιοφόρου. 

κγ. Υπεύθυνος Παραλαβής Προμηθειών και Αποθήκης 
(Αποθηκάριος): 

- Συγκέντρωση των παραγγελιών για αγορά υλικών και 
εξοπλισμού από όλα τα τμήματα της Δ.Ε.Υ.Α.Α. 

- Μέριμνα για την ταχύτερη και καλύτερη εκτέλεση των 
παραγγελιών. 

- Τήρηση αρχείου αγορών και προμηθευτών της επιχεί¬ 
ρησης. 

- Έλεγχος, σε συνεργασία με τα ενδιαφερόμενο γρα¬ 
φεία, της καλής εκτέλεσης της παραγγελίας. 

- Έγκριση των λογαριασμών των προμηθευτών και απο¬ 
στολή στο λογιστήριο για πληρωμή. 

- Τήρηση βιβλίων αποθήκης. 

- Καθημερινός έλεγχος αποθεμάτων και υλικών και ει¬ 
δοποίηση των αρμοδίων Γ ραφείων για κάλυψη τυχόν ελ¬ 
λειμμάτων. 

- Μέριμνα για την ασφαλή και οργανωμένη αποθήκευση 
εξοπλισμού και υλικών. 

κδ. Χημικός: Προϊστάμενος του τομέα ΒΙΟ.ΚΑ 

- Έλεγχος της ποιότητας του ποσίμου νερού και έλεγ¬ 
χος της καλής λειτουργίας του δικτύου ύδρευσης. 

- Προσδιορισμός των δεικτών κατανάλωσης. 

- Έλεγχος της ποιότητας και ποσότητας των βιομηχανι¬ 
κών αποβλήτων. 

- Έλεγχος της ποιότητας των επιφανειακών υδάτων. 

- Εισήγηση στη Διεύθυνση για το πρόγραμμα των πα¬ 
ραπάνω ελέγχων. 

κε.Περιβαντολόγος 

- εργασία σύμφωνα με τις οδηγίες του προϊσταμένου 

του Τομέα ΒΙΟ.ΚΑ. 

κζ. Εργάτης- Φύλακας: 

- Γενικές εργασίες. 

- Φύλαξη των αντλιοστασίων και γενικά των χώρων 
εγκαταστάσεων ποσίμου ύδατος. 


ΚΕΦΑΛΑΙΟ Ζ' 

ΠΡΟΣΟΝΤΑ ΠΡΟΣΩΠΙΚΟΥ 
Άρθρο 7 

α. Υπάλληλος Γ ραφείου (Γ ραμματέας - Δακτυλογρά- 
φος): 

Απαραίτητα Προσόντα: 

-Απόφοιτος ΜΕ 

- Ικανότητα χειρισμού Η/Υ 
Προαιρετικά Προσόντα: 

- Απόφοιτος Σχολής Γραμματέων 

- Προϋπηρεσία 

- Γνώση ξένης γλώσσας 

β. Υπεύθυνος Εξυπηρέτησης Πελατών: 

Απαραίτητα Προσόντα: 

-Απόφοιτος ΜΕ 
Προαιρετικά Προσόντα 

- Εμπειρία σε θέματα Δημοσίων Σχέσεων 

- Γνώση ξένης γλώσσας 

γ. Προϊστάμενος Λογιστηρίου: 

Απαραίτητα Προσόντα: 

- Πτυχιούχος Ανωτάτης Οικονομικής Σχολής 
-1 θετής εμπειρία σε ανάλογη θέση 
Προαιρετικά Προσόντα: 

Εμπειρία σε θέματα ανάλυσης και εφαρμογής μηχανο¬ 
γραφημένων λογιστικών συστημάτων 

- Γνώση ξένης γλώσσας 

δ. βοηθός λογιστής: 

Απαραίτητα Προσόντα: 

-Απόφοιτος ΜΕ 

- Ιετής προϋπηρεσία σε τήρηση λογιστικών βιβλίων Γ 
κατηγορίας 

- Γνώση χειρισμού Η/Υ 

ε. Ταμίας 

Απαραίτητα Προσόντα: 

-Απόφοιτος ΜΕ 
Προαιρετικά Προσόντα: 

- Προϋπηρεσία ως ταμίας 

- Εμπειρία σε θέματα λογιστικής 

- Γνώση χειρισμού Η/Υ 

ζ. Ελεγκτής - Καταμετρητής 
Απαραίτητα Προσόντα: 

- Απόφοιτος ΔΕ, έχων όμως σχετική εμπειρία το αντικεί¬ 
μενο. 

στ. Προϊστάμενος τομέα Διοίκησης 
Απαραίτητα προσόντα 

- Πτυχιούχος Σχολής Πολιτικών επιστημών 
Προαιρετικά προσόντα 

Γνώση ξένης γλώσσας 

η. Μηχανικός: 

Απαραίτητα Προσόντα: 

- Πολιτικός Μηχανικός,Τοπογράφος μηχανικός, 
Μηχανολόγος- Ηλεκτολόγος,Π.Ε. 

- Μέλος ΤΕΕ 

- Επαρκής Εμπειρία 
Προαιρετικά Προσόντα: 

- - Γνώση οργάνωσης γραφείου 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5439 


- Γνώση προγραμματισμού Η/Υ 

- γνώση ξένης γλώσσας 

θ.Εργοδηγός: 

Απαραίτητα Προσόντα: 

- Πτυχιούχος Μέσης Τεχνικής Σχολής με ειδικότητα σε 
παρόμοια έργα. 

Προαιρετικά Προσόντα: 

- Επαρκής εμπειρία στην άσκηση του επαγγέλματος 

ι. Μηχανικός ΤΕ: 

Απαραίτητα Προσόντα: 

- Πτυχιούχος ΤΕΙ ή ισοτίμου σχολής, με ειδικότητα σε 
παρόμοια έργα 

Προαιρετικά Προσόντα: 

- Επαρκής εμπειρία στην άσκηση του επαγγέλματος 

ια. Υπεύθυνος Μηχανογράφησης 
Απαραίτητα Προσόντα 

- Πτυχίο μαθηματικής Σχολής 

- Επαρκής εμπειρία 

- Γνώση Αγγλικής γλώσσας 

ιβ. Χειριστής Μηχανημάτων: 

Απαραίτητα Προσόντα: 

- Αδειούχος χειριστής μηχανημάτων 

- Προϋπηρεσία 1 έτους 

ιγ. Τεχνίτης: 

Απαραίτητα Προσόντα: 

- Αδειούχος Τεχνίτης ή εμπειρικός τεχνίτης 

ιδ. Εργάτης: 

- Χωρίς ειδικά προσόντα 

ιε. Τεχνίτης Υδραυλικός- Εγκαταστάτης δικτύων 
ύδρευσης(Υδρονομέας): 

Απαραίτητα Προσόντα: 

- Αδειούχος Τεχνίτης - εγκαταστάτης δικτύων ύδρευ¬ 
σης ή 

- 2ετής εμπειρία ως τεχνίτης υδραυλικός 

ιστ. Τεχνίτης Ηλεκτρολόγος: 

Απαραίτητα Προσόντα: 

- Αδειούχος Ηλεκτρολόγος 

ιζ. Οδηγός αυτοκινήτου: 

Απαραίτητα Προσόντα: 

- Άδεια επαγγελματική της απαιτούμενης κατηγορίας 

ιη. Αποθηκάριος: 

Απαραίτητα Προσόντα: 

-Απόφοιτος ΜΕ 
Προαιρετικά Προσόντα: 

- Προϋπηρεσία σε αντίστοιχη εργασία 

- Απόφοιτος Μέσης Οικονομικής Σχολής 

- Γνώση χειρισμού Η/Υ 

ιθ. Χημικός: 

Απαραίτητα Προσόντα: 

- Πτυχιούχος Ανωτάτης Σχολής 
Προαιρετικά Προσόντα: 

- εμπειρία στο αντικείμενο 

- Γνώση μιας ξένης γλώσσας 

κ. Εργάτης Φύλακας: 

- Χωρίς ειδικά προσόντα 


κα. Κλητήρας 

- Απόφοιτος ΔΕ 

κβ. Περιβαντολόγος 

-Απόφοιτος ΜΕ 

- Πτυχίο ΙΕΚ Περιβαντολογίας 

κγ. Καθαρίστρια: 

- Χωρίς ειδικά προσόντα 

ΚΕΦΑΛΑΙΟ Η' 

ΕΚΤΑΚΤΟ ΠΡΟΣΩΠΙΚΟ 
Άρθρο 8 

1. Με απόφαση του Δ.Σ., είναι δυνατόν να προσλαμβά¬ 
νεται έκτακτο προσωπικό στις ακόλουθες θέσεις: 

α. Περίπτωση κένωσης θέσεων και μέχρι την πλήρωσή 
τους εφόσον έχει κινηθεί η νόμιμη διαδικασία για την πλή¬ 
ρωσή τους. 

β. Περίπτωση κάλυψης εποχιακών αναγκών ή εκτάκτων 
αναγκών για την εκτέλεση συγκεκριμένων έργων ή εργα¬ 
σιών. 

2. Η επιλογή ενεργείται ελεύθερα από το Δ.Σ. της 
Δ.Ε.Υ.Α.Τ. 

3. Οι αποδοχές του εκτάκτου προσωπικού θα καθορίζο¬ 
νται με απόφαση του Δ.Σ. και σύμφωνα με τα προβλεπό- 
μενα στο κεφάλαιο Γ του παρόντος Κανονισμού Εσωτε¬ 
ρικής Υπηρεσίας της Δ.Ε.Υ.Α.Τ. 

4. Ο χρόνος διάρκειας και το περιεχόμενο των συμβά¬ 
σεων εργασίας του εκτάκτου προσωπικού θα καθορίζο¬ 
νται με απόφαση του Δ.Σ., σύμφωνα με τις ανάγκες και θα 
προσδιορίζονται από το αντικείμενο των έργων ή των ερ- 
γασιώνγιατις οποίες πραγματοποιείται η πρόσληψη. Με¬ 
τά τη λήξη του προκαθορισμένου χρόνου διάρκειας, οι 
συμβάσεις εργασίες λύνονται αυτοδίκαια, χωρίς καταβο¬ 
λή αποζημίωσης. 

5. Με απόφαση του Δ.Σ. και με σκοπό την εκτέλεση με¬ 
λετών ή εξειδικευμένων εργασιών σχεδιασμού , προ¬ 
γραμματισμού και οργάνωσης της επιχείρησης, είναι δυ¬ 
νατόν να προσλαμβάνεται Νομικός, Οικονομικός, Τεχνι¬ 
κός ή και Σύμβουλος Μηχανοργάνωσης με σύμβαση 
έργου. 

6. Στη σχετική σύμβαση ανάθεσης θα καθορίζονται ο 
χρόνος εκτέλεσης, το ακριβές αντικείμενο του έργου και 
το ύψος της αμοιβής. 

Η επιλογή των συμβούλων ενεργείται από το Δ.Σ. της 
Δ.Ε.Υ.Α.Τ. με βάση τα ακόλουθα γενικά προσόντα: 

Α. Οικονομικός Σύμβουλος: 

- Οικονομολόγος μέλος του Ο.Ε.Ε. 

- Εμπειρία σε θέματα αξιολόγησης ιδιωτικών ή και δη¬ 
μοσίων επενδύσεων 

- Εμπειρία σε θέματα οργάνωσης Δημοτικών επιχειρή- 
σεως ή και γενικά των Ο.Τ.Α. 

- Εμπειρία σε θέματα οικονομικού σχεδιασμού και προ¬ 
γραμματισμών. 

Β. Τεχνικός Σύμβουλος 

- Μηχανικός με ειδίκευση στα υδραυλικά έργα, μέλος 
τουΤΕΕ 

- Εμπειρία στην αξιολόγηση μελετών παρόμοιων έργων 

- Εμπειρία στον προγραμματισμό κατασκευής έργων 
ύδρευσης- αποχέτευσης 

- Εμπειρία σε θέματα οργάνωσης και λειτουργίας 
Δ.Ε.Υ.Α. ή και Τεχνικών Υπηρεσιών ΟΤΑ 




5440 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Γ. Σύμβουλος Μηχανοργάνωσης: 

- Εμπειρία σε θέματα Οργάνωσης και ανάλυσης Συστη¬ 
μάτων. 

- Εμπειρία στην ανάπτυξη και οργάνωση επιχειρήσεων 

- Γνώσεις θεμάτων Δ.Ε.Υ.Α. 

ΚΕΦΑΛΑΙΟ Θ' 

ΤΡΟΠΟΣ ΠΡΟΣΛΗΨΕΩΝ - ΑΠΟΛΥΣΕΩΝ ΠΡΟΣΩΠΙΚΟΥ 
Άρθρο 9 

1. Τρόπος πρόσληψης προσωπικού: 

Το προσωπικό της Δ.Ε.Υ.Α.Τ. προσλαμβάνεται με επι¬ 
λογή από το Δ.Σ. ή από Επιτροπή, η οποία συγκροτείται με 
απόφαση του Δ.Σ. Ο Πίνακας επιτυχόντων εγκρίνεται από 
το Δ.Σ. και οι προσλήψεις γίνονται υποχρεωτικές κατά τη 
σειρά του πίνακα αυτού. 

2. Κριτήρια επιλογής υποψηφίων: 

Ως κριτήρια επιλογής υποψηφίων θεωρούνται τα απα¬ 
ραίτητα προσόντα που προβλέπονται στο κεφ. Ζ. του πα¬ 
ρόντος Κανονισμού Εσωτερικής Υπηρεσίας της Δ.Ε.Υ.Α.Τ. 

3. Προκήρυξη θέσεων και υποχρεώσεις υποψηφίων: 

Η προκήρυξη των θέσεων δημοσιεύεται ως ο νόμος ορίζει 

Οι υποψήφιοι εντός των προθεσμιών που ορίζουν οι νό¬ 
μοι από την ημερομηνία της τελευταίας δημοσίευσης της 
προκήρυξης ή της ανάρτησης αυτής, υποβάλλουν στη 
Δ.Ε.Υ.Α.Τ. αίτηση, στην οποία επισυνάπτουν όλα τα απαι- 
τούμενα δικαιολογητικά. 

4. Διαδικασία επιλογής υποψηφίων: 

Με απόφαση του Δ.Σ. καθορίζονται τα ακόλουθα: 

- Το περιεχόμενο της προκήρυξης των θέσεων 

- Ο τύπος της αίτησης και τα απαιτούμενα δικαιολογητι- 
κά που θα υποβάλλουν οι υποψήφιοι 

-Το προσωπικό της Δ.Ε.Υ.Α.Τ. που θα είναι αρμόδιο για 
τη χορήγηση, την παραλαβή και την ταξινόμηση των αιτή¬ 
σεων 

- Η μέθοδος στάθμισης των απαραιτήτων και των προ¬ 
αιρετικών προσόντων των υποψηφίων. 

5. Κοινοποίηση αποτελεσμάτων: 

Με απόφαση του Δ.Σ. διορίζονται οι επιτυχόντες υπο¬ 
ψήφιοι, οι θέσεις τις οποίες καταλαμβάνουν οι αποδοχές 
τους - σύμφωνα με τα προβλεπόμενα στο Κεφάλαιο I του 
Παρόντος Κ.Ε.Υ. - και η ημερομηνία κατά την οποία πρέ¬ 
πει να παρουσιαστούν για την ανάληψη της εργασίας 
τους. Η απόφαση κοινοποιείται στους επιτυχόντες υπο¬ 
ψήφιους με συστημένη ταχυδρομική επιστολή. 

6. Ανάκληση πρόσληψης: 

Η πρόσληψη ανακαλείται σε περίπτωση που ο προσλη- 
φθείς δεν παρουσιαστεί στην εργασία του κατά την προ¬ 
καθορισμένη ημερομηνία. 

7. Δοκιμαστική υπηρεσία: 

α. Ο προσλαμβανόμενος διανύει εξαμηνιαία δοκιμαστι¬ 
κή υπηρεσία, κατά τη διάρκεια της οποίας δύναται οποτε¬ 
δήποτε να απολυθεί με αιτιολογημένη απόφαση του Δ.Σ. 
για λόγους αναγόμενους στην υπηρεσία του. 

β. Κατά τη διάρκεια της εξαμηνιαίας δοκιμαστικής υπη¬ 
ρεσίας, το Δ.Σ. υποχρεούται να αποφανθεί αν ο προσλη- 
φθείς είναι κατάλληλος προς συνέχιση της παροχής υπη¬ 
ρεσιών του. Σε περίπτωση θετικής για τον εργαζόμενο 
κρίσης, η σύμβασή του αυτοδικαίως μετατρέπεται σε αο¬ 
ρίστου χρόνου. 

γ. Ο κριθείς, σύμφωνα μετηνπαράγρ. 7β, απολυτέοςή 
ακατάλληλος προς συνέχιση της παροχής των υπηρε¬ 
σιών του απολύεται υποχρεωτικά. 


ΚΕΦΑΛΑΙΟ Ι' 

ΜΙΣΘΟΛΟΓΙΚΑ ΚΛΙΜΑΚΙΑ - ΑΠΟΔΟΧΕΣ - 
ΕΡΓΑΣΙΑΚΕΣ ΣΧΕΣΕΙΣ ΠΡΟΣΩΠΙΚΟΥ 
Άρθρο 10 

Τα μισθολογικά κλιμάκια και οι αποδοχές του προσωπι¬ 
κού της Δ.Ε.Υ.Α.Τ. θα καθορίζονται με βάση τις εκάστοτε 
ισχύουσες συλλογικές συμβάσεις εργασίας ιδιωτικού δι¬ 
καίου. 

Η κατανομή του προσωπικού, στα προβλεπόμενα από 
τις συλλογικές συμβάσεις εργασίας ιδιωτικού δικαίου, θα 
γίνεται με απόφαση του Δ.Σ., ανάλογα με τη βαθμίδα εκ¬ 
παίδευσης και την προϋπηρεσία του προσωπικού. 

Τα κατώτερα όρια των αποδοχών, που θα προβλέπονται 
από την Σ.Σ.Ε. Ιδιωτικού Δικαίου, είναι δυνατόν να προ¬ 
σαυξάνονται κατά περίπτωση, με ποσοστό προσαύξησης 
κυμαινόμενο από 15% έως 50% μετά από απόφαση του 
Δ.Σ. 

Το ποσοστό προσαύξησης θα καθορίζεται με αιτιολογι- 
κή έκθεση, η οποία θα συντάσσεται από επιτροπή συ¬ 
γκροτούμενη με απόφαση του Δ.Σ. Η επιτροπή ειδικότε¬ 
ρα θα αποφαίνεται για την απόδοση, την εργατικότητα, το 
ήθος, το ζήλο, κλπ. των εργαζομένων. 

Οι εργασιακές σχέσεις του προσωπικού θα ρυθμίζονται 
από τις εκάστοτε ισχύουσες διατάξεις της εργατικής νο¬ 
μοθεσίας και από τα προβλεπόμενα στον Κ.Ε.Υ. της 
Δ.Ε.Υ.Α.Τ. 

ΚΕΦΑΛΑΙΟ ΙΑ' 

ΚΑΝΟΝΙΣΜΟΣ ΠΡΟΣΩΠΙΚΟΥ 
Άρθρο 11 

Στις διατάξεις του παρόντος κανονισμού υπάγεται όλο 
το υπαλληλικό, εργατοϋπαλληλικό, και εργατοτεχνικό 
προσωπικό της επιχείρησης, τόσο το μόνιμο όσο και το με 
σχέση εργασίας ιδιωτικού δικαίου προσληφθησόμενο, 
ανεξάρτητα από τον τρόπο πληρωμής ή τον τόπο εργα¬ 
σίας (γραφείο, εργοτάξιο, αντλιοστάσιο). 

1. Το προσωπικό οφείλει να έχει αξιοπρεπή συμπεριφο¬ 
ρά τόσο μέσα στην υπηρεσία του όσο και έξω από αυτής. 

2. Ο εργαζόμενος στη επιχείρηση οφείλει να συμπερι- 
φέρεται σε όλους τους συναδέλφους του, ανεξαρτήτως 
βαθμού, με σεβασμό, κατανόηση και πνεύμα συνεργα¬ 
σίας. 

3. Το προσωπικό της επιχείρησης οφείλει να επιδεικνύ¬ 
ει προς τους δημότες (πελάτες) άριστη συμπεριφορά, να 
εξετάζει πρόθυμα και να ικανοποιεί τα αιτήματά τους και 
να αποφεύγει κάθε ενέργεια ή συναλλαγή μαζί τους για 
την οποία θα μπορούσε να κατηγορηθεί για ωφέλεια προ¬ 
σωπική ή προς τρίτους. 

4. Απαγορεύεται στο προσωπικό να απασχολείται κατά 
το ωράριο εργασίας του με δικές του ή ξένες εργασίες, 
καθώς και σε ώρες εκτός ωραρίου με αντικείμενο που έχει 
σχέση με το αντικείμενο της επιχείρησης. 

5. Ανάλογα με τις ανάγκες που παρουσιάζονται κάθε 
φορά στην υπηρεσία και τα κενά που πιθανόν να δημι- 
ουργούνται στα τμήματα, λόγω έλλειψης ή διαφορετικής 
απασχόλησης του προσωπικού, εναπόκειται στη διακριτι¬ 
κή ευχέρεια του Γ ενικού Διευθυντή να διατάξει την εκτέ¬ 
λεση οποιαδήποτε εργασίας από οποιονδήποτε εργατο¬ 
ϋπάλληλο, προκειμένου να συμπληρώσει κενά και να εξα¬ 
σφαλίσει την εύρυθμη λειτουργία και αποδοτικότητα της 

επιχείρησης, με την προϋπόθεση ότι η μεταβολή αυτή δε 
θα είναι βλαπτική μισθολογικά. Εννοείται ότι η παρεχόμε¬ 
νη εργασία θα αφορά συναφείς και ομότιμες ειδικότητες. 

6. Το προσωπικό είναι υποχρεωμένο να ενδιαφέρεται 
για την επιχείρηση, να αναφέρει κάθε περίπτωση που δια¬ 
πιστώνει ότι ζημιώνει τα συμφέροντα και τους σκοπούς 
της και να λαμβάνει κάθε μέτρο που θα προάγει τις δρα- 
στηριότητέςτης. 

7. Όλο το προσωπικό της επιχείρησης πρέπει να γνωρί¬ 
ζει τις διατάξεις του παρόντος κανονισμού, τις οδηγίες 
και τις εγκυκλίους που αναφέρονται στα καθήκοντά του. 
Άγνοια του παρόντος κανονισμού δεν επιτρέπεται. Η επι¬ 
χείρηση υποχρεούται να δώσει αντίγραφο του παρόντος 
σε κάθε εργαζόμενο. 

8. Το προσωπικό είναι υποχρεωμένο να αναφέρεται πά¬ 
ντοτε ιεραρχικά. Επομένως, κάθε αίτημα, ένσταση ή πα¬ 
ράπονο του εργαζομένου πρέπει να υποβάλλεται στον 
άμεσο προϊστάμενό του. Σε περίπτωση που ο προϊστάμε¬ 
νος δε μεταφέρει το αίτημά του στους ανωτέρους, επι¬ 
τρέπεται υπέρβαση της ιεραρχίας. Οι προϊστάμενοι 
έχουν οριστεί από την επιχείρηση. 

9. Δεν επιτρέπεται στους εργαζομένους η κακόπιστη 
κριτική ή δυσφήμηση των προϊσταμένων και της διοίκη¬ 
σης δημοσίως, σε θέματα σχετικά με τη λειτουργία της 
επιχείρησης. 

10.0 εργαζόμενος στην επιχείρηση έχει υποχρέωση να 
παρέχει την εργασία του οφείλει να εκτελεί την υποχρέω¬ 
σή του αυτή αυτοπροσώπως. 

11.0 εργαζόμενος οφείλει να εκτελέσει με επιμέλεια 
την εργασία που ανέλαβε και ευθύνεται για την ζημία που 
προξενείται στην περιουσία της επιχείρησης από δόλο ή 
από αμέλειά του. Ο βαθμός της επιμέλειας για την οποία 
ευθύνεται ο εργαζόμενος κρίνεται με βάση την απόφαση 
του Δ.Σ. με την οποία καθορίζονται τα προσόντα και προ¬ 
σλαμβάνεται αυτός εν όψει της μόρφωσης ή των ειδικών 
γνώσεωνπου απαιτούνται για την εργασία, καθώς και των 
ικανοτήτων ή των ιδιοτήτων του εργαζομένου που το Δ.Σ. 
γνώριζε ή όφειλε να γνωρίζει. 

12. Αν ο εργαζόμενος συνετέλεσε από δικό του πταίσμα 
στη ζημία ή την έκτασή της στην περιουσία της επιχείρη¬ 
σης, η ζημία του καταλογίζεται. Το ίδιο ισχύει και όταν ο 
εργαζόμενος παρέλειψε να αποτρέψει ή να περιορίσει τη 
ζημία ή δεν επέστησε την προσοχή του Γενικού Διευθυντή 
της επιχείρησης τον κίνδυνο ασυνήθιστα μεγάλης ζημίας, 
τον οποίο ο Γενικός Διευθυντής ούτε γνώριζε, ούτε οφεί¬ 
λε να γνωρίζει. 

ΚΕΦΑΛΑΙΟ ΙΒ' 

ΠΕΙΘΑΡΧΙΚΟ ΔΙΚΑΙΟ 
Άρθρο 12 

Οι εκάστοτε ισχύουσες διατάξεις του πειθαρχικού δι¬ 
καίου των μονίμων δημοτικών και κοινοτικών υπαλλήλων 
εφαρμόζονται αναλόγως και επίτου μονίμου προσωπικού 
της επιχειρήσεως. Όσον αφορά στο με σχέση εργασίας 
ιδιωτικού δικαίου προσωπικό της επιχειρήσεως, εφαρμό¬ 
ζονται αναλόγως οι εκάστοτε ισχύουσες πειθαρχικές δια¬ 
τάξεις της εργατικής νομοθεσίας. 

Α. ΠΕΙΘΑΡΧΙΚΕΣ ΠΑΡΑΒΑΣΕΙΣ 

Κάθε παράβαση υπηρεσιακού καθήκοντος που οφείλε¬ 
ται σε υπαίτια πράξη ή παράλειψη του προσωπικού, απο¬ 
τελεί παράπτωμα. Το υπηρεσιακό καθήκον προσδιορίζε¬ 


ται τόσο από τις υποχρεώσεις του προσωπικού, που 
απορρέουν από τη σύμβαση εργασίας, τις διατάξεις, 
εγκυκλίους οδηγίες και διαταγές, όσο και από τη φύση 
της υπηρεσίας. Πειθαρχικές παραβάσεις είναι ιδίως: 

1. Η αναξιοπρεπής διαγωγή μέσα στην υπηρεσία ή έξω 
απ'αυτήν σε ώρες υπηρεσίες. 

2. Η κακόπιστη ή δυσφημιστική άσκηση κριτικής δημο¬ 
σίως των πράξεων της προϊσταμένης αρχής και της διοί¬ 
κησης 

3. Η χρησιμοποίηση τρίτων για απόκτηση υπηρεσιακής 
εύνοιας ή ωφέλειας ή για πρόκληση ή ματαίωση υπηρε¬ 
σιακής διαταγής. 

4. Η άμεση ή με τρίτο πρόσωπο συμμετοχή σε δημο¬ 
πρασία της επιχείρησης, όταν στη δημοπρασία παίρνει 
μέρος ο εργατοϋπάλληλος ή η υπηρεσία που ανήκει. 

5. Η καθυστερημένη προσέλευση στην υπηρεσία χωρίς 
άδεια ή η πρόωρη αποχώρηση από αυτήν. 

6. Η αδιαφορία, η αμέλεια, καθώς και η ατελής ή μη εκ¬ 
πλήρωση του υπηρεσιακού καθήκοντος 

7. Η ανάρμοστη συμπεριφορά προς τους δημότες και 
τους προϊσταμένους κατά την ώρα της υπηρεσίας. 

8. Η μη έγκαιρη απάντηση ή απόκρυψη αναφορών πολι¬ 
τών. 

9. Η αδικαιολόγητη αποχή από την εργασία ή την εκτέ¬ 
λεση των καθηκόντων. 

10. Η άρνηση ή παρεμπόδιση εκτέλεσης εργασίας. 

11. Η χρησιμοποίηση υπηρεσιακών πληροφοριών από 
τον υπάλληλο για δική του ωφέλεια ή τρίτων. 

12. Η φθορά από ασυνήθιστη χρήση ή εγκατάλειψη ή 
παράνομη χρήση περιουσιακού στοιχείου της επιχείρη¬ 
σης. 

13. Η ανάληψη χρηματικού ποσού από πελάτη για ερ¬ 
γασία που δεν έχει τιμολογηθεί. 

14. Η παρεμπόδιση στην άσκηση υπηρεσιακού ελέγ¬ 
χου. 

15. Η παράβαση του καθήκοντος, όπως αυτή ορίζεται 
από τον ποινικό κώδικα ή άλλους νόμους. 

Β. ΠΕΙΘΑΡΧΙΚΕΣ ΠΟΙΝΕΣ 

I. Πειθαρχικές ποινές είναι: 

α. Παρατήρηση,προφορική ή έγγραφη 

β. Επίπληξη 

γ. Πρόστιμο μέχρι ποσοστού 25% του μηνιαίου μισθού 

δ. Υποχρεωτική αποχή από την εργασία (προσωρινή 
απόλυση) επί 10, το πολύ, ημέρες καθ έκαστο ημερολο¬ 
γιακό έτος και εφόσον ο εργαζόμενος καθ'υποτροπή υπο- 
πέσει σε σοβαρή πειθαρχική παράβαση, όπως ορίζεται 
από το ΝΔ 3789/1957. 

II. Οι πειθαρχικές ποινές επιβάλλονται ανάλογα με τη 
βαρύτητα του παραπτώματος και ανάλογα με τις περι¬ 
στάσεις κάτω από τις οποίες αυτό έγινε. Η υποτροπή απο¬ 
τελεί ιδιαίτερα επιβαρυντική περίπτωση. Δεν διώκεται κα¬ 
νένας για δεύτερη φορά για το ίδιο πειθαρχικό παράπτω¬ 
μα για το οποίο έχει ήδη κριθεί. Για περισσότερα 
πειθαρχικά παραπτώματα, που εκδικάζονται μαζί, επιβάλ¬ 
λεται μια πειθαρχική ποινή κατά συγχώνευση. Οι παρα¬ 
πάνω ποινές επιβάλλονται ως εξής: 

- Οι με στοιχεία α, β, από τους υπευθύνους των τμημά¬ 
των 

- Οι με στοιχεία α, β και γ από το Διευθυντή 

- Οι με στοιχεία α, β, γ, δ από τον Πρόεδρο του Δ.Σ. 

- Οι με στοιχεία α, β, γ, δ, από το Δ.Σ. 

III. Οι ποινές που επιβάλλονται από το Διευθυντή και τον 
Πρόεδρο ανακοινώνονται υποχρεωτικά στο Δ.Σ. για 
έγκριση .Πριν από την επιβολή των ποινών, το όργανο που 
έχει δικαιοδοσία ποινής, με έγγραφό του καλείτον εργα¬ 
ζόμενο να απολογηθεί εγγράφως μέσα σε 48 ώρες του¬ 
λάχιστον. Αν περάσει η παραπάνω προθεσμία και δεν έχει 
απολογηθεί ο εργαζόμενος, τότε του επιβάλλεται η ποινή 
και χωρίς απολογία του. 

IV. Το σύνολο των προστίμων που επιβάλλονται στον 
ίδιο εργαζόμενο και μέσα στον ίδιο χρόνο, δεν μπορεί να 
ξεπερνάει ένα μηνιαίο μισθό του. Κατά της απόφασης του 
Προέδρου και του Δ.Σ., με την οποία επιβάλλεται στον ερ¬ 
γαζόμενο πειθαρχική ποινή προσωρινής απόλυσης, επι¬ 
τρέπεται η άσκηση έφεσης ενώπιον της επιτροπής εργα- 
σίαςτης Νομαρχίας Εύβοιας (άρθρο 8του ΠΔ369/89) μέ¬ 
σα σε προθεσμία 5 ημερών από την κοινοποίηση της 
απόφασης, με την οποία επιβάλλεται η πειθαρχική ποινή. 
Η άσκηση της έφεσης και η προθεσμία γιατην άσκησή της 
αναστέλλουν την εκτέλεση της ποινής. 

V. Όλες τις πειθαρχικές ποινές του Γενικού Διευθυντή 
επιβάλλει το Δ.Σ., ύστερα από εισήγηση του Προέδρου 
του. 

VI. Όταν ο εργαζόμενος θεωρεί ότι η διαταγή που του 
δόθηκε από το Γενικό Διευθυντή είναι αντίθετη με το νό¬ 
μο καιτονπαρόντα κανονισμό, οφείλει να ανακοινώσει τις 
επιφυλάξεις του στον τελευταίο. Αν ο Γενικός Διευθυντής 
επιμείνει στη διαταγή, ο εργαζόμενος είναι υποχρεωμέ¬ 
νος να την εκτελέσει, έχει όμως το δικαίωμα ύστερα να 
υποβάλει αναφορά στον Πρόεδρο του Δ.Σ. 

VII. Αν ο εργαζόμενος απουσιάσει αδικαιολόγητα από 
την υπηρεσία του, τότε, εκτός από την ποινή που του επι¬ 
βάλλεται, του αφαιρείται και η ανάλογη αντιμισθία του. 

VIII. Τα πειθαρχικά παραπτώματα παραγράφονται, αν 
περάσει ένας χρόνος από τότε που διαπράχθηκαν ή από 


τότε που τα έμαθαν όσοι έχουν δικαίωμα άσκησης πει¬ 
θαρχικής δίωξης και δεν την άσκησαν. Πειθαρχικό παρά¬ 
πτωμα, που αποτελεί συγχρόνως και ποινικό αδίκημα, δεν 
παραγράφεται πριν περάσει ο χρόνος που ορίζεται για 
την παραγραφή του ποινικού αδικήματος στις περιπτώ¬ 
σεις που έχει ασκηθεί ποινική δίωξη. 

Γ. ΣΧΕΣΗ ΠΕΙΘΑΡΧΙΚΗΣ ΔΙΚΗΣ ΜΕ ΤΗΝ ΠΟΙΝΙΚΗ 

1. Η πειθαρχική δίκη είναι ανεξάρτητη από την ποινική. 

2. Η ποινική δίκη δεν αναστέλλει την πειθαρχική. Μπο¬ 
ρεί όμως εκείνος που ασκεί τον πειθαρχικό έλεγχο, με 
απόφασή του, που μπορεί ελεύθερα να ανακληθεί, να δια¬ 
τάξει την αναστολή για εξαιρετικούς λόγους. 

3. Πραγματικά γεγονότα, που η ύπαρξη τους διαπιστώ¬ 
θηκε με αμετάκλητη απόφαση ποινικού δικαστηρίου, λαμ- 
βάνονται υπόψη στην πειθαρχική δίκη, όπως και στην ποι¬ 
νική. 

4. Σε περίπτωση που η ποινική δίωξη είναι απαλλακτική 
δια τον εργαζόμενο που έχει τιμωρηθεί πειθαρχικά, μπο¬ 
ρεί να διαγράφει η επιβληθείσα πειθαρχική ποινή με αίτη¬ 
ση του ενδιαφερομένου. Το δικαίωμα για την επανάληψη 
της πειθαρχικής δίκης παραγράφεται ύστερα από ένα 
χρόνο από την τελεσιδικία της ποινικής απόφασης. 

Με την πράξη αυτή προκαλείται δαπάνη σε βάρος του 
προϋπολογισμού της Δημοτικής Επιχείρησης Ύδρευσης 
Αποχέτευσης Δήμου Ταμυνέων ποσού 60.000.000 δρχ. η 
οποία έχει εγγράφει στον Κ.Α. 60 του προϋπολογισμού. 

Η απόφαση αυτή να δημοσιευθεί στην Εφημερίδα της 
κυβερνήσεως. 

Χαλκίδα, 7 Μαρτίου 2000 

Με εντολή Γ εν. Γ ραμματέα Περιφέρειας 
Η Διευθύντρια 
Γ. ΚΕΛΑΛΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 
θ-ΙΠΗίΙ: \Λ/θ5ΐΠ35ΐθΓ @ θί·9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































